***Η Απεργία των Ψηφοφόρων*** (***La Grève des électeurs***) είναι χρονικό του συγγραφέα Οκτάβιου Μιρμπό, που εκδόθηκε στις 28 Νοεμβρίου 1888 στην εφημερίδα *Le Figaro*. Στη συνέχεια γνώρισε πολλές επανεκδόσεις με μορφή φυλλαδίου, συνήθως συνδεδεμένο με ένα άλλο χρονικό, το «Prélude», επίσης στη *Le Figaro*, στις 24 Ιουλίου 1889.

Η εκλογική απάτη
----------------

Όπως όλοι οι αναρχικοί, ο Μιρμπό δε βλέπει την παγκόσμια ψηφοφορία και την προσφυγή στις εκλογές παρά μια απάτη με την οποία οι κυρίαρχοι αποκτούν φτηνά τη συγκατάθεση αυτών των ίδιων που καταπιέζουν και εκμεταλλεύονται. Απευθυνόμενος στον μέσο ψηφοφόρο, «*αυτό το σκεφτόμενο δίποδο, το προικισμένο, όπως πολλοί ισχυρίζονται, με βούληση, για να ασκεί υπερηφάνως το εκλογικό του δικαίωμα, με τη βεβαιότητα ότι εκπληρώνει το καθήκον του, εναποθέτοντας σε μια κάλπη ένα οποιοδήποτε ψηφοδέλτιο, ανεξαρτήτως του αναγραφόμενου ονόματος ή κόμματος*» αναλαμβάνει λοιπόν να απομυθοποιήσει, να δυσφημίσει και να απονομιμοποιήσει το υποτιθέμενο δικαίωμα ψήφου, χάρη στο οποίο οι καταπιεσμένοι δεόντως αλλοτριωμένοι και αποβλακωμένοι, επιλέγουν ελεύθερα τα ίδια τους τα αρπακτικά: «*Ανάμεσα στους κλέφτες και τους δημίους του, έχει τις προτιμήσεις του και ψηφίζει υπέρ του πιο άπληστου ή του πιο αιμοδιψούς. Ψήφισε χθες, θα ψηφίσει αύριο, θα ψηφίζει πάντα. Τα πρόβατα οδηγούνται στο σφαγείο. Είναι σιωπηλά και δεν ελπίζουν τίποτα. Τουλάχιστον όμως δεν ψηφίζουν τον σφαγέα τους ή τον αστό που θα τα καταβροχθίσει. Πιο ζώο από τα ζώα, πιο πρόβατο από τα πρόβατα, ο ψηφοφόρος εκλέγει τον σφαγέα του και επιλέγει τον αστό του. Έκανε τις επαναστάσεις για να κατακτήσει αυτό το δικαίωμα.*»

Αντί να αποδεχθεί την ελευθερία του, ο ψηφοφόρος, αυτός ο «*ανείπωτος ηλίθιος*» δεν κάνει στην πραγματικότητα παρά να διαλέγει στον εαυτό του έναν κύριο, που τον θαμπώνει με υποσχέσεις αδύνατες να κρατήσει και που δεν έχει την παραμικρή έννοια για τα συμφέροντα των μεγάλων μαζών: συμμετέχει, κάνοντας το με την ίδια του την υποδούλωση. Ο Μιρμπό καλεί τους ψηφοφόρους να κάνουν την απεργία των κάλπεων και να συμπεριφερθούν, όχι ως αγελαία πρόβατα, αλλά ως αντικειμενικοί πολίτες.

Διάδοση
-------

Η *Απεργία των Ψηφοφόρων* είναι το πιο γνωστό και το πιο εύκολα προσβάσιμο κείμενο του Μιρμπό στο διαδίκτυο (στα Γαλλικά υπάρχει σε αρκετούς ιστότοπους) γιατί διαδόθηκε μαζικά από ευρωπαϊκές αναρχικές ομάδες όλων των πιστεύω που έβλεπαν στην αντιπροσωπευτική δημοκρατία, βασιζόμενη στις εκλογές, μια αυταπάτη εξαιρετικά επικίνδυνη για την πνευματική χειραφέτηση των προλετάριων. Με τη μορφή προκήρυξης, εκδόθηκε σε εκατοντάδες χιλιάδες αντίτυπα και μεταφράστηκε σε πολλές γλώσσες: στα Γερμανικά, στα Αγγλικά, στα Ισπανικά, στα Ελληνικά, στα Ιταλικά, στα Ολλανδικά, στα Πολωνικά, στα Πορτογαλικά, στα Ρωσικά (« Стачка избирателей »), στα Σερβικά και στα Αρμενικά.

Παραπομπές σημειώσεις
---------------------

1. ↑  «OCTAVE MIRBEAU: Η ΑΠΕΡΓΙΑ ΤΩΝ ΨΗΦΟΦΟΡΩΝ». Εκδόσεις Άγρα. Ανακτήθηκε στις 14 Σεπτεμβρίου 2015.
2. ↑  Mirbeau, Octave (1902). «La grève des électeurs et prélude / Octave Mirbeau». Publication des TEMPS NOUVEAUX. Ανακτήθηκε στις 14 Σεπτεμβρίου 2015.
3. ↑  « Der Streik der Wähler »
4. ↑  « Voters strike »
5. ↑  « La Huelga de los electores »
6. ↑  *Η Απεργία των ψηφοφόρων*
7. ↑  « Lo sciopero degli elettori »
8. ↑  *De Kiezersstaking* ou « De staking der kiezers »
9. ↑  « Strajk wyborców »
10. ↑  « A Greve dos eleitores »
11. ↑  « Štrajk glasačâ »
12. ↑  « Ընտրողների գործադուլը »

Εξωτερικοί Σύνδεσμοι
--------------------

* (Γαλλικά) Octave Mirbeau, *La Grève des électeurs*, Éditions du Boucher, 2002.
* (Γαλλικά) Pierre Michel, « Octave Mirbeau : Οι αντιφάσεις ενός αναρχικού συγγραφέα  », *Littérature et anarchie* (Λογοτεχνία και Αναρχία), Presses de l’Université du Mirail, 1998, 31-50.
* (Γαλλικά) Λήμμα « Εκλογές », *Dictionnaire Octave Mirbeau*.
* (Αγγλικά) The Voters Strike στο marxists.org